gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu ceb gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr gu gu gu gu gu gu fr gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા સપ્તાહ - ગત-અનાગત (ઘટનાચક્ર - 4)
નૂરી બદચલન હતી! ભીના વાળની જટા બાંધતા અમીરે ભૂતકાળની કડી સાંધી:
1  |  2  |  3  |  4  |  5
બધું સ્પષ્ટ હતું. છતાં નૂરીની બેવફાઈ મારે નજરે નિહાળવી હતી. થોડા દિવસ જવા દીધા. કારખાનામાં હવે ઓવરટાઇમની જરૂર નહોતી, પણ હું તો તેને બે શિફ્ટનું કહીને ઘરેથી નીકળતો. પછી કામે ન જતાં તેના પર નજર રાખતો.
કલાકેક પછી નૂરી બની-ઠનીને ચાલીમાંથી બહાર આવતી દેખાણી. રિક્ષામાં સ્ટેશને, ત્યાંથી મીરા રોડ; જ્યાં સ્ટેશન સામે જ તેનો યાર તેને લેવા આવ્યો હોય.
દેખાવડો, બેશક; પણ અમારાથી સહેજે દસેક વરસ મોટો.
બેઉ ગેસ્ટહાઉસની રૂમમાં જાય, આરામથી ખાય-પીએ, શરીરસુખ માણે અને છૂટા પડતી વેળા ઇબ્રાહિમ તેની ‘જાન’ને ગિફ્ટ આપે...
બીજા કોઈ પુરાવાની જરૂર નહોતી, પણ મારે તો બધું જાણવું હતું - બેઉ ક્યારે મળ્યાં, ક્યારથી તેમની વચ્ચે અનૈતિક સંબંધ છે, ઇબ્રાહિમની ફૅમિલીમાં કોણ છે... મને મૂરખ બનાવનારને મારી સ્માર્ટનેસ દેખાડવાનો સમય આવી ચૂક્યો હતો. ટેવ પ્રમાણે ઇબ્રાહિમ ક્યારેક મારા ઘરે પણ આવવાનો... નૂરીની જાણબહાર મેં ઘરમાં કૅમેરા ફિટ કરાવી દીધો. તેમની દરેક ક્રિયાનું રેકૉર્ડિંગ મારા મોબાઇલમાં ઝિલાવાનું!
એમાંથી જાણ્યું કે ઇબ્રાહિમ પહેલાં નૂરીના ચાચાના પાડોશમાં રહેતો. નૂરીમાં શારીરિક આવેગ બેફામ હતો. તેની પ્યાસને મિટાવનારો કૂવો બાજુમાં જ દેખાયો. ઇબ્રાહિમને શું વાંધો હોય? અલબત્ત, તે પરણેલો હતો; પણ પત્ની સુવાવડ માટે પિયર ગયેલી. એ દરમ્યાન નૂરીએ લાગ આપ્યો ને તેણે તરાપ મારી! પંદર વરસની વયે નૂરીએ કૌમાર્યુ ગુમાવ્યું. પછી તો એ ક્રમ નિરંતર ચાલ્યો.
પહેલા ખોળે અવતરેલા દીકરાને લઈને પરત થયેલી પત્ની માસૂમાને પતિના રંગઢંગ બદલાયેલા લાગ્યા. માસૂમાની હાજરીને કારણે હવે ઘરે મળાતું નહીં એટલે નૂરી-ઇબ્રાહિમ ગેસ્ટહાઉસમાં સમય ગાળતાં. બેઉને એકમેક વગર ફાવે એમ નહોતું. ઇબ્રાહિમને નૂરીની શરીરસુખની સ્કિલનો લોભ રહેતો, નૂરીને ઇબ્રાહિમ દ્વારા મળતી ગિફ્ટ્સ આકર્ષતી. ઇબ્રાહિમની કમાણી સારી. ટૅક્સી પણ પોતાની, એટલું જ નહીં; ચાલીથી થોડે દૂરના અપાર્ટમેન્ટમાં તેણે બે બેડરૂમનો ફ્લૅટ પણ ખરીદ્યો હતો.
‘તમે ત્યાં મૂવ થયા ને આ બાજુ મારી લાઇફમાં અમીર આવ્યા...’ નૂરી ઇબ્રાહિમને કહેતી, ‘આપણા રિલેશનમાં એટલું તો નક્કી હતું કે તમે તમારી વાઇફને તલાક દેશો નહીં ને હું કુંવારી રહીશ નહીં...’
શા માટે! તમે તમારી પોતાની મુનસફી ખાતર મારું-માસૂમાનું જીવન બરબાદ કર્યું! ઇબ્રાહિમે પોતાના સંતાન ખાતર પત્નીને તલાક દેવા નહોતા, વાસનાભૂખી નૂરીને ઇબ્રાહિમથીયે ક્યાંય વધુ રૂપાળો જુવાન મળ્યો કે દાઢ સળકી! મોબાઇલનું રેકૉર્ડિંગ જોતો હું કપાળ કૂટતો.
‘જોકે આ પરિસ્થિતિ લાંબી નહીં ચાલે... છ માસ અગાઉ માસૂમાએ આપણને ગેસ્ટહાઉસમાં રંગેહાથ ઝડપી લીધાં એ પછી તે ભુરાટી બની છે. વરસો જૂના વહેમની પુષ્ટિ થયા પછી તે મારી સાથે ગમે એમ ઝઘડે છે, તારા ઘરે આવીને તમાશો સર્જી‍ દેવાની ધમકી પણ આપે છે...’
‘આવવા દોને. હું ડરતી નથી. સ્વયં અલ્લાહ પણ મારા વિરુદ્ધ જુબાની આપવા આવે તો અમીર નહીં માને.’
આમ કહીને ઇબ્રાહિમની સોડમાં ભરાતી નૂરીનું દૃશ્ય મને સળગાવી જતું અને આના બદલામાં માત્ર તલાક ન હોય... બેવફા ઔરત, તને મારીને હું માસૂમાનો રસ્તો સાફ કરતો જઈશ! તે નિર્દોષનો સુહાગ રહે એ માટે ઇબ્રાહિમને માફી બક્ષું છું.
ઘવાયેલા મનમાં ઘડાયેલા નિર્ણયનો અમલ કરવામાં મેં દેર ન કરી...
ચોમાસાની એ ઘનઘોર રાત્રિ હતી. બીજી પાળીમાંથી છૂટીને મધરાતે ઘરે જતા પહેલાં મેં દારૂનો પેગ મારીને ગરમાટો મેળવ્યો. નશાથી મગજ તર કર્યું જેથી છેલ્લી ઘડીએ હાથ કાંપે નહીં, હૈયું પાછું ન પડે...
બારને બદલે દોઢ વાગ્યે ઘરે આવ્યો ત્યારે આખી ચાલી સૂમસામ હતી. આમ તો મારા આગમનની નૂરી વાટ જોતી હોય, આજે મોડું થયું તો પણ ફોન ન કર્યો‍ - કદાચ યારને ત્યાંથી બહુ થાકીને આવી હશે!
બીજી ચાવીથી દરવાજો ખોલીને ઘરમાં પ્રવેશતાં કટુતા છવાઈ. બત્તી પાડતાં પડદા પાછળના અમારા બેડરૂમના પલંગ પર તે પડખું ફરીને સૂતેલી જણાઈ. કમ્બખ્ત જરૂર કપડાં કાઢીને સૂતી હશે. ભુખાવળી. નહીં, તેને વતાવવી નથી; તેને તો આમ જ...
હળવેથી તકિયો ઉઠાવીને મેં સીધો જ તેના માથા પર દબાવ્યો. તે હલબલી, સીધી થવા ગઈ એટલે તકિયો સીધો તેના નાક પર દબાવ્યો... હવે હું તેની છાતીએ ચડી બેઠો. મારા પાશવી જોર સામે તે તરફડીને શાંત થઈ ગઈ... જહન્નમમાં પહોંચી ગઈ!
બિચારીને આઘાત તો લાગ્યો હશે. પોતાને કોણ મારે છે એ જાણી પણ ન શકી. જોઉં તો ખરો, તેના ચહેરા પર કેવી પીડા અંકાઈ છે!
- ત્યારે સાન આવી કે પાવર ગુલ છે. જાણે ક્યારે લાઇટ ગઈ, પોતે ક્યારનો આમ બેઠો હશે! રેલવે-ટ્રૅક પરથી પસાર થતી ટ્રેને ભાન કરાવ્યું કે સમય સરકતો જાય છે. મરેલા માણસના ચહેરાની માયા પડતી મૂક... ને બાકીનું કામ પતાવ!
ના, નૂરીનું ખૂન કર્યા પછી પોલીસમાં હાજર થઈ જવાનો મારો કોઈ ઇરાદો નહોતો. પોલીસમાં પકડાઉં તો ઇબ્રાહિમ સાથેનો નૂરીનો આડો સંબંધ છાપે ચડે એમાં પેલી નિર્દો‍ષ માસૂમા અને તેના માસૂમ દીકરાએ ભોગવવાનું થાય...અરે, મને તો નૂરીના દેહને દફનાવાય એય મંજૂર નહોતું!
અંધારામાં જ મેં તેને ઉઠાવી, મોબાઇલની બૅટરીથી ચાલી વટાવી, સીધો પાછળ આવેલા રેલવે-ટ્રૅક પર પહોંચ્યો. લાશ ફગાવીને દૂર ઝાડીમાં છુપાઈ ગયો. થોડી વારે ટ્રેન આવી, એન્જિનની લાઇટના પ્રકાશમાં મેં લાશને છૂંદાતી જોઈ... મારું રૂંવાડું નહોતું કાંપ્યું.
‘અલવિદા નૂરી!’ થૂંકીને મેં ચાલવા માંડ્યું... અજાણી દિશામાં!
સવારે ખુલ્લા ઘરમાં પતિ-પત્ની બેઉને ન ભાળીને ફાતિમામૌસી જેવાને ફાળ પડશે... સૌ તપાસમાં જોતરાશે ત્યારે જાણશે કે ટ્રૅક પર કોઈની લાશ પડી છે. કપાયેલી લાશ નૂરીની હોવાનું કન્ફર્મ થાય તો પત્નીનું ખૂન કરીને પતિ લાપતા બન્યાનું જગજાહેર થશે, નહીં તો પતિ-પત્નીની ગેરહાજરી બધા માટે રહસ્યમય બની રહેશે! પાછળ જે થાય એ, મારે શી પરવા!
પોલીસની ગિરફ્તથી બચવા એકથી બીજા પ્રદેશમાં ભાગતો હતો ત્યાં અઘોરી નજરે ચડ્યો ને બસ, તેનો વેશ લેવાનું સૂઝ્યું. એ ઘડી ને આજનો દી! ભૂતકાળની દિશામાં જોયું નથી. અલગારી જિંદગી સદી ગઈ છે... ઓમ નમ: શિવાય!
- અને મહાશિવરાત્રિનો સૂરજ ઢળ્યો. કૅમ્પસમાં હળવી ઉત્તેજતા છવાઈ હતી. આનંદ ખરેખર સ્મશાને જશે?
આનંદને અલબત્ત દ્વિધા નહોતી, ફડક પણ નહીં. શર્ટના ગજવામાં શિવસ્તોત્ર અને હનુમાનચાલીસા લઈ, મોબાઇલ રાખીને તે નીકળતાં પહેલાં તારિકાને મળ્યો, ‘જાઉં છું.’
તેની દૃઢતા સ્પર્શી ગઈ. તારિકાએ સ્મિત ફરકાવ્યું, ‘ઑલ ધ બેસ્ટ આનંદ!’
આનંદ નીકળ્યો. કૅમ્પસના ગેટમાંથી બહાર નીકળતા આનંદને તારિકા નિહાળી રહી.
‘મારું ચાલે તો હું પોલીસમાં જાણ કરીને ડ્રામા પર પડદો પડાવી દઉં...’ થોડે દૂર ઊભા નિકામે મેઘના સમક્ષ કન્સર્ન દાખવી, ‘પણ એમાં પછી આનંદ-તારિકાએ જ સફર થવાનું આવે!’
મેઘના તેને ટાંપી રહી, ‘આ વિચાર તને અત્યારે આવે છે! ’ તેણે ચપટી વગાડી, ‘હજીયે મોડું નથી થયું... હું હમણાં આવી...’
‘હલો મિસ્ટર શાહ? આઇ ઍમ ઇન્સ્પેક્ટર મૂર્તિ ફ્રૉમ લૂણી. સૉરી ટુ સે, પણ ચરસની પાર્ટીમાં અમે આજે એક રેઇડ પાડી એમાં તમારી ડૉટરની પણ અરેસ્ટ થઈ છે. અહં, ડોન્ટ વરી. તમે તાત્કાલિક આવો તો હું કેસ રફેદફે કરી દઈશ - ગૉટ ઇટ?’
મેઘનાએ આપેલા નંબર પર બનાવટી નામે નિકામે તારિના ફાધરને જોડેલા કૉલના જવાબમાં સામેથી ખાતરી મળી : હું અને મારી વાઇફ હમણાં જ નીકળીએ છીએ. તમે અમારી પ્રિન્સેસને કંઈ ન કરતા, પ્લીઝ!
‘તારિનો મોબાઇલ મેં સ્વિચ્ડ-ઑફ કરી દીધો છે. આવા નાજુક મામલામાં તારિના ફાધર બીજાને પૂછી આગને હવા નહીં આપે... લકીલી તેઓ મુંબઈમાં છે એટલે મધરાત સુધીમાં તો આવી પહોંચશે. દીકરીને તેઓ જ સમજાવશે.’
‘તો પછી દીકરાને સમજાવવા સફાલાથી તેના પેરન્ટ્સને પણ તેડાવી લઈએ.’
નિકામે નંબર મેળવીને આનંદના ફાધરને કૉલ જોડ્યો ત્યારે આનંદ પોતે સ્મશાનભૂમિના પ્રવેશદ્વારે પહોંચી ચૂક્યો.
હળવા સાદે ઈશ્વરનું નામ દઈને આનંદે લોખંડનો ગેટ ખોલતાં કિચૂડાટ ફેલાઈ ગયો. દૂર ક્યાંક ઘુવડ બોલ્યું. ચામાચીડિયાં ઊડવા લાગ્યાં.
આનંદનું કાળજું ધડકી ગયું. કપાળે પ્રસ્વેદ ફૂટી નીકળ્યો. મહા મહિનાની ઠંડીમાં વૃક્ષોની ગાઢી વનરાજી પણ જાણે ઠૂંઠવાઈ ગઈ છે. કાચી પગદંડી પર ચાલતાં સૂકાં પણોર્નો કચડાટ વધુ ભય પ્રેરે છે. ચોકીદારની ઓરડી છે ખરી, પણ ભીતર કોઈ નથી. કદાચ તે પણ શિવપૂજામાં ગયો હશે. ચિતાસ્થાન જોકે હજી અંદર છે.
મોબાઇલની ટૉર્ચના અજવાળે તેણે ભીતર કદમ ઉઠાવ્યાં. ચોગાનમાં પ્રવેશતાં હાશકારો થયો : ચાલો, ચિતા તો કોઈ સળગતી નથી! પ્રકાશપુંજ ડાબેથી જમણે ફેરવતો હતો ત્યાં અધવચ્ચે તે દેખાયો - અઘોરી!
પ્રકાશ ચહેરા પર પડતાંવેંત તેણે આંખો ખોલી ને થરથર ધþૂજતા આનંદના હાથમાંથી સેલફોન વચકી પડ્યો! કેવી લાલઘૂમ આંખો હતી એ! ‘બમ બમ ભોલે...’ અઘોરીના નાદથી વાતાવરણ કાંપી ઊઠ્યું, આનંદના કાનમાં ધાક પડી.
‘ઇસ વક્ત સ્મશાન મેં આને કી તેરી ઝુર્રત! ભાગ જા... ભાગ, વર્ના મહાકાલ તેરા બલિ લે લેગા...’
અઘોરીની ચેતવણીમાં અંતનો ઓથાર હતો. સ્મશાનમાં આવા અનુભવની આનંદની ધારણા નહોતી.
‘ભલે મારા પ્રાણ જતા. સવાર પહેલાં હું સ્મશાન તો નહીં જ છોડું.’
થોડે દૂર પોતાની સામે બેસેલા જુવાનને અમીર બૅટરીના અધૂરા અજવાસમાં નિહાળી રહ્યો. કોઈ જુવાન આમ સ્મશાનમાં આવે એ રહસ્યમય લાગ્યું. પાછો મહાકાલની બીક બતાવી તોય ડરતો નથી! મારી જેમ એણે પણ ખૂનતકરીને આશરો લીધો હશે? ચકાસવા દે.
‘તારા કાળે તને ભ્રમિત કર્યો‍ છે છોકરા...’ અમીરે ત્રિશૂળ ઠોક્યું.
‘હું મારા પ્રેમથી દોરાયો છું બાબા...’ આનંદે હાથ જોડ્યા, ‘અમારા કૉલેજની એક કુમારિકાએ સ્વયંવરની શરત રાખી છે. સ્મશાનમાં એક રાત ગુજારનારને
વાહિયાત. આજના જમાનામાં કઈ છોકરી આવી શરત મૂકે ને કયો છોકરો સ્વીકારે! અમીરના દિમાગમાં ફટાફટ ગણતરી ચાલી : જરૂર આ જાળ છે... સમહાઉ પોલીસને મારી પહેચાન થઈ હોય ને છૂપી પોલીસનો આદમી વેશ બદલીને મને ફસાવવા આવ્યો હોય. તેના સાથીઓ આસપાસ જ હોવા જોઈએ... તો જ તો મહાકાલની ધમકીથી પણ નથી ડર્યો તે... પણ એમ તો હું પણ નહીં ફસાઉં!
‘ બાબા, આપ અહીં જ રહો છો?’ આનંદને થયું કે વાતોમાં વખત પણ વીતશે અને મન પરોવાયેલું રહ્યું તો બીક પણ નહીં લાગે.
તેની પૃચ્છા સામે બાબાએ ચિલમનો કશ માર્યો‍ : જોયું, છૂપી પોલીસના જાસૂસે પૂછપરછ શરૂ કરી દીધી!
અહં, તે પૂછપરછ આદરે એ પહેલાં મારે તેના ઇતિહાસ-ભૂગોળ જાણી લેવા જોઈએ. તેણે વેશ ધર્યો‍ હશે તો પણ પકડાઈ જશે.
‘ઠીક છે...’ તે બોલી ગયો, ‘મહાકાલની આજ્ઞા છે કે તને મદદ કરું, પણ એ માટે તારે સચ્ચાઈપૂવર્ક. દરેક હકીકત કહેવી પડશે.’
‘જી બાબા...’ આનંદ હવે ઉમંગમાં આવ્યો. પોતાને મદદ કરવા માગતા ઇન્સાનથી ડર શાનો લાગે?
‘મારું નામ આનંદ. અહીંના કૉલેજ-કૅમ્પસમાં એન્જિનિયરિંગના લાસ્ટ યરમાં છું...’ તે કહેતો રહ્યો. તારિકાનું કૉલેજમાં આગમન, પ્રથમ નજરનો પ્રેમ, સ્વયંવરની શરત...
તેની વાણીમાં બનાવટ ન લાગી. અમીરને ભરોસો બેઠો, ‘હં...’ અમીરે ભીડેલા હોઠ ખોલ્યા, ‘પહેલી નજરમાં થતો પ્રેમ ક્યારેક બહુ ધોકો આપનારો પુરવાર થાય છે...’ તેનો અનુભવ જાણે બોલ્યો. પોતે પણ નૂરીને જોઈને ભાન ન ગુમાવ્યું હોત, એની પૂરતી તપાસ કરાવી હોત તો કદાચ તેનું લફરું પકડાતાં વાર ન થઈ હોત...
‘તું જેને પ્રેમ કરે છે આનંદ તે તને ચાહતી નથી. ચાહતી હોત તો ક્યાં તું અહીં ન હોત, ક્યાં તે તારી સાથે હોત... આજે તું અહીં રોકાઈને સ્વયંવર જીતી શકીશ આનંદ, પ્રેમિકાનું ગુરૂર સંતોષી શકીશ; પણ તેનામાં તારી ચાહત જન્માવી શકીશ? નહીં.’ અમીરે ડોક ધુણાવી, ‘અને ત્યાં વિના બધું અધૂરું. ’
શિવની રાત્રિમાં જોકે હવે અણધાર્યો‍ વળાંક આવવાનો એની અમીર કે આનંદને ક્યાં ખબર હતી?
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.